Ukmergės Stekas

Ukmergės „Stekas“ – NKL pirmenybėse rungtyniaujanti krepšinio ekipa iš Ukmergės, 2010 m. įkurta mėgėjų lygoje. Anksčiau varžėsi RKL ir SKL čempionatuose. Anksčiau klubas priklausė Vilniui, tačiau 2024-01-17 persikėlė į Ukmergę.

 Istorija 

Klubas įkurtas 2010 m. Pirmajame sezone „Steko“ vardu pavadintos komandos garbę SKL pirmenybėse gynė draugų kompanija, kuri C lygoje užėmė 50-ąją vietą.

Tai netenkino klubo vadovų ambicijų ir kasmet taisant padarytas klaidas, augant kaip organizacijai bei keičiantis žaidėjams komandos rezultatai ėmė kilti: 2011–2012 m. sezone C lygoje buvo pasiektas 1/16 finalo etapas, 2012–2013 m. pirmenybėse iškovotas C lygos auksas, po metų debiutuota B lygoje, kur pasiekta 10 vieta, o jau 2014–2015 m. sezone iškovotas B lygos sidabras ir kelialapis į stipriausią Sostinės krepšinio lygos lygą – A lygą.

2017 m. ekipa debiutavo RKL pirmenybėse, kur „Steko-Rivilės“ pavadinimu startavo B divizione.

2019 m. organizacijos tobulėjimas ir kasmetinis rezultatų gerinimas išryškintas kol kas skambiausiomis klubo pergalėmis. Vilniaus „Stekas-Rivilė“ iškovojo antrąją vietą RKL B divizione, o tuo pačiu ir bilietą į A divizioną. Vos po mėnesio komanda pasidabino dar vienu medalių komplektu švęsdama pergalę ir stipriausios Vilniaus mėgėjų lygos SKL mažajame finale.

2019 m. rudenį klubas pradėjo bendradarbiauti su didžiausia Lietuvoje krepšinio mokykla SKM ir užsibrėžė tikslą kartu su ja ugdyti perspektyviausią Vilniaus jaunimą ir bendromis pajėgomis patekti į NKL čempionatą, o gal net tapti dar viena sostinės komanda LKL pirmenybėse.

2022 m. balandžio mėn. ekipa iškovojo RKL čempionų titulą ir tapo pirmąja Vilniaus krepšinio komanda, kuriai tai pavyko padaryti.

2022 m. „Stekas“ debiutavo Nacionalinėje krepšinio lygoje ir reguliariajame sezone užėmė 8-ąją vietą. Aštuntfinaliuose susirėmė su Vilniaus „Rytu-2“, tačiau seriją pralaimėjo 3–1.

 Pavadinimų kaita 

 2017–2019 m. – Vilniaus „Stekas-Rivilė“
 2019–2020 m. – Vilniaus „Rivile-Stekas“
 2020–2021 m. – Vilniaus „Rivile“
 2022–2024 – Vilniaus „Stekas“
 2024-„dabar“- Ukmergės „Stekas“

 Sezonai 
SezonasLygaReguliarusis sezonasAtkrintamosios varžybosLygaReguliarusis sezonasAtkrintamosios varžybos2024–2025NKL 9 vieta 1/8 finaloSKL - -2023–2024NKL 7 vieta 1/8 finaloSKL - -2022–2023NKL 8 vieta 1/8 finaloSKL - -2021–2022RKL 1 vieta I vietaSKL 2 vieta (B) I vieta2020–2021RKL 1 vieta II vietaSKL Neįvyko Neįvyko2019–2020RKL 11 vieta NutrauktasSKL 7 vieta Nutrauktas2018–2019RKL-B 2 vieta (B) II vietaSKL 3 vieta III vieta2017–2018RKL-B 1 vieta (B) 1/4 finaloSKL5 vieta 1/4 finalo2016–2017SKL 6 vieta 1/4 finalo2015–2016SKL 10 vieta Nepateko2014-2015SKL-B 1 vieta (B) II vieta2013–2014SKL-B 5 vieta (B) 1/8 finalo2012–2013SKL-C 1 vieta (B) I vieta2011–2012SKL-C5 vieta (B)1/16 finalo2010–2011SKL-C 3 vieta (G) 50 vieta

 Išnašos 

 Nuorodos 
 Oficialus VšĮ „Krepšinio pulsas“ puslapis internete
 Oficiali NKL svetainė
 Oficiali RKL svetainė
 Straipsniai spaudoje

Kategorija:Vilniaus krepšinio klubai
Kategorija:Ukmergės sportas